Eduard Hintser

Eduard-Johannes Hintser (20. märts 1886 Vooreküla, Suure-Kambja vald, Võrumaa – 22. juuli 1965 Tartu) oli eesti omavalitsustegelane.

Kuulus Isamaaliitu ja oli Isamaaliidu Vastse-Kuuste osakonna juhataja.Uusi juhatusi Isamaaliidu Tartumaa osakondadele. Postimees, 3. juuni 1940

1939 oktoobri vallavolikogude valimistel valiti ta Kiidjärve valla volikogu liikmeks. Kuna vallavolikogu ei suutnud kahel korral järjest vallavanemat valida, nimetas siseminister Eduard Hintseri vallavanemaks.Kiidjärvele määrati vallavanem. Rahvaleht, 24. jaanuar 1940, nr 20, lk 3.

1945. aastal jagasid nad vend Karl Hintseriga 42,2 ha suuruse talu natsionaliseerimise vältimiseks omavahel kahte ossa, kuid Nõukogude võimuorganid käsitlesid seda fiktiivse tehinguna.Likvideerida maareformi moonutamine Kiidjärvel. Postimees, 16. november 1945

Eesti NSV Ministrite Nõukogu 14. märtsi 1949. aasta otsusega lülitati ta küüdatatavate nimekirja, kuid teda ei küüditatud.

Viited

Kategooria:Eesti vallavanemad
Kategooria:Pauluse kalmistule maetud
Kategooria:Sündinud 1886
Kategooria:Surnud 1965